Zilola mahallasi
Zilola mahallasi — Bektemir tumanidagi mahalla. „Rohat“, „Mirishkor“, „Chashma“, „Istiqbol“ mahallalari bilan chegaradosh. 1991-yilda tashkil topgan. Mahalla hududi O‘zbekiston Respublikasi Suv xo‘jaligi vazirligiga qarashli „Suvmash“ zavodining ishchi va xizmatchilari iltimosiga binoan „Zilola“ deb atalgan. Aholisi 3175 kishi. Milliy tarkibi, asosan, oʻzbeklar, shuningdek, rus, qozok, koreys, tatarlar ham yashaydi (2009). Mahalla hududida 2 ta koʻcha, 2 ta sport maydonchasi, novvoyxona, bolalar bogʻchasi, bozorcha joylashgan.